თავად-აზნაურთა წინამძღოლი (მარშალი)
თავად-აზნაურთა წინამძღოლი (მარშალი) — საქართველოში, გუბერნიებისა და ცალკეული მაზრების წოდებრივი ორგანიზაციის არჩევითი თანამდებობა. არსებობდა ქართველ თავადაზნაურობის დეპუტატთა საკრებულოს დაარსების დროიდან (1803). თავად-აზნაურთა წინამძღოლს ირჩევდნენ 3 წლით თავად-აზნაურთა ყრილობაზე. ანალოგიური თანამდებობა არსებობდა რუსეთის იმპერიის სხვა გუბერნიებშიც.